jkorsvik/nowiki_second_scrape_merged huggingface dataset:
Theodor Steiner

Theodor Steiner var en tysk hørespillregissør som er kjent for å ha laget en remake av det første tyske radiohørespillet «Zauberei auf dem Sender. Versuch einer Sendespiel-Groteske». Stykket ble opprinnelig produsert i 1924 av Hans Flesch som var kunstnerisk leder for Südwestdeutscher Rundfunkdienst AG i Frankfurt am Main og senere intendant for Berliner Funk-Stunde. Denne versjonen er ikke bevart. Hørespillet ble produsert på nytt i 1962 ved Hessischer Rundfunk i regi av Steiner. 
I tillegg var Steiner en kort tid medlem og grunnlegger av vokalsekstetten Comedian Harmonists, eller «The Melody Makers» som den kalte seg til å begynne med. Theodor Steiner arrangerte 29. desember 1927 sammen med sin ungdomsvenn Harry Frommermann den første prøvesangen for kandidater til ensemblet. Han spilte klavér og sang baryton. Allerede i mai 1928 skilte han av idag ukjente grunner lag med Comedian Harmonists. Steiner ble erstattet av Erwin Bootz, klavér, og Roman Cycowski, baryton.
Fylkesvei 4444

Fylkesvei 4444 går mellom Svertingstad og Moldhaug i Time.
Frem til 2019 hadde veien betegnelsen fylkesvei 223.


== Kommuner og knutepunkter ==

 TimeBrøytvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4444
(no) Statens vegvesen – trafikkmeldinger
Rørek Dagson

Rørek Dagson var angivelig konge på Hedmarken i perioden 998-1021, sammen med sin bror Ring. Begge nevnes i Heimskringla som to av de fem kongene Olav den hellige sloss mot. Begge var sønner av Dag Ringson. I Olav den helliges sage skildres det hvordan Olav lar Rørek blindes, og hvordan den blinde Rørek senere forsøker å drepe Olav med en dolk i kirka på Kristi himmelfartsdag.

De hende seg helgetorsdag [Kristi himmelfartsdag], at kong Olav gjekk til høgmesse. Daa gjekk bispen med prosession um kyrkja og leidde kongen, og daa dei kom att til kyrkja, leidde bispen kongen til sæte hans nord i koren. Næmast honom sat kong Rørek, som han hadde for skikk, og heldt kappa for andlite sitt. Men daa kong Olav hadde sett seg ned, tok kong Rørek paa oksli hans med handi og kreista: «Pell-klæde hev du no, frende,» sagde han. Kong Olav svara: «No held dei ei stor høgtid til minne um at Jesus Kristus steig upp til himilen fraa jordi.» Kong Rørek svara: «Eg skynar ikkje so mykje av de som De fortèl um Kristus, at de fester seg paa hugen min. Eg tykkjer at mykje av de som De segjer er noko utrulegt, endaa de hev hendt mange underlege ting i gamle dagar.» Men daa messa byrja, stod kong Olav upp og heldt hendane upp yvi hovude sitt og lutte seg mot altare, og kappa gleid ned av aksline hans. Daa spratt kong Rørek upp, baade fort og hardt, og stakk til kong Olav med ein kniv, av de slage som dei kallar rytningar[153], og styngen kom i kappa ved herdane, daa kongen hadde lutt seg undan. Klædi vart mykje sundskorne, men kongen vart ikkje saara. Daa kong Olav merka dette yvifalle, sprang han fram paa golve, og Rørek stakk andre gongen etter han med kniven, men raaka ikkje, og sagde: «Flyr du no, Olav Digre, for meg blinde mannen?» Kongen bad mennane sine taka han og leida han ut or kyrkja, og dei so gjorde.


== Referanser ==
American V: A Hundred Highways

American V: A Hundred Highways er et posthumt album av Johnny Cash, utgitt 4. juli 2006. Albumet inneholder blant annet «Like the 309», som er den siste sangen Cash skrev før han døde. Almbumtittelen A Hundred Highways er hentet fra sangen «Love's Been Good To Me».
Med 88 000 solgte plater i USA toppet Cash den amerikanske salgslista for første gang siden Johnny Cash At San Quentin som kom ut i 1969.


== Sporliste ==
«Help Me» av (Larry Gatlin) – 2:51
«God's Gonna Cut You Down» (tradisjonell) – 2:38
«Like the 309» (Johnny Cash) – 4:35
«If You Could Read My Mind» (Gordon Lightfoot) – 4:30
«Further On Up the Road» (Bruce Springsteen) – 3:25
«On the Evening Train» (Hank Williams) – 4:17
«I Came to Believe» (Johnny Cash) – 3:44
«Love's Been Good to Me» (Rod McKuen) – 3:18
«A Legend in My Time» (Don Gibson) – 2:37
«Rose of My Heart» by (Hugh Moffatt) – 3:18
«Four Strong Winds» (Ian Tyson) – 4:34
«I'm Free from the Chain Gang Now» (Lou Herscher og Saul Klein) – 3:00


== Referanser ==


== Eksterne lenker ==
(en) American V: A Hundred Highways på Discogs 
(en) American V: A Hundred Highways på MusicBrainz 
(en) American V: A Hundred Highways på AllMusic
Guarani Futebol Clube

Guarani Futebol Clube er en brasiliansk fotballklubb, som holder til i Campinas i delstaten São Paulo. Klubben ble stiftet 2. april 1911, og spiller i grønne trøyer, hvite shorts og hvite strømper. Klubbens kallenavn er Bugre, mens fansen er kjent som bugrinos. Guaranis erkerival er Ponte Preta, som også kommer fra Campinos.
Estádio Brinco de Ouro.jpg
Guarani er den eneste klubben som kommer fra innlandet, som har vunnet brasiliansk Série A, noe de gjorde i 1978. Siden 2005 har klubben spilt på det nest øverste nivået, Série B.
Kjente tidligere pillere inkluderer blant annet Mauro Silva, Elano, Ricardo Rocha, Careca og Sonny Anderson.


== Eksterne lenker ==
(pt) Offisielt nettsted 
(en) Guarani Futebol Clube – kategori av bilder, video eller lyd på Commons 
(en) Guarani Futebol Clube – galleri av bilder, video eller lyd på Commons
Fylkesvei 4380

Fylkesvei 4380 går mellom Bryne stasjon i Time og Nærbø i Hå. Veiens lengde er 9,0 km og heter Torlandsvegen.
Frem til 2019 hadde veien betegnelsen fylkesvei 215.


== Kommuner og knutepunkter ==

 Time

 HåTorlandsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4380
(no) Statens vegvesen – trafikkmeldinger
Odeon (plateselskap)

Odeon var navnet på et tysk plateselskap. Det ble grunnlagt i 1903 av Max Strauss og Heinrich Zunz som en del av deres selskap International Talking Machine Company. Selskapet fikk navn etter det berømte teatret i Paris hvis kuppel vises på etiketten.
I 1904 var Odeon det første plateselskapet som gav ut dobbeltsidige grammofonplater.
I 1911 ble selskapet kjøpt av Carl Lindström, som eide flere andre plateselskap i Tyskland, og ble en del av hans Carl Lindström AG. Lindströms selskap ble kjøpt av  Columbia Grammophone Company i 1926 som igjen ble slått sammen med Electrola, HMV og andre til EMI i 1931. Odeon ble dermed en del av dette selskapet.
Odeon var et av de ledende tyske platemerkene i epoken for 78-plater. Det ble eksportert til et stort antall land både i og utenfor Europa. 
I 1920-årene førte Odeons nære samarbeid med  plateselskapene Okeh og Columbia til at mange innspillinger fra USA, blant annet av jazz, ble utgitt av Odeon i Europa. Spesielt kan nevnes «Odeon-Swing-Music-Series» som selskapet gav ut under Hitlers regime. Jazz og swing ble betraktet som «entartete Musik» i det tredje rike, og platene ble kun produsert for eksport.


== Odeon i Norge ==
Odeon ble etablert i Norge cirka 1912. Ernst Rolf samt Stordahl og Engedahl gjorde flere innspillinger for Odeon.
De norske agenturene var Skandinavisk Odeon A/S, Storgaten 26, Kristiania, Nerlien A/S (til 1948) og Iversen & Frogh A/S (1948–1968).I 1969 overtok EMI Norsk A/S ansvaret for den norske Odeon-etiketten.


== Referanser ==
Trailer Park Boys

Trailer Park Boys er en canadisk komiserie som gikk på kanadisk TV fra 2001 til 2018. Serien er en fiktiv dokumentarserie, en såkalt mockumentary. Den følger i hovedsak livene til tre småkriminelle menn i 30-årene som bor i den fiktive Sunnyvale Trailer Park i Nova Scotia, og den er kjennetegnet av en heller røff språkbruk. Skaperen og hovedforfatteren bak serien heter Mike Clattenburg. I 2006 ble det laget en film basert på serien – Trailer Park Boys: The Movie.
Serien er opprinnelig laget for det kanadiske kabelselskapet Showcase, der den har hatt stor suksess. Serien har også fått betydelig popularitet i USA og flere europeiske land, herunder Storbritannia, Nederland og Danmark. I Norge har den foreløpig (per 2019) bare gått på Canal+, og har således ikke blitt kjent av særlig mange. Per 2019 er serien imidlertid tilgjengelig for norske abonnenter av strømmetjenesten Netflix.


== Handling ==
Seriens utgangspunkt er at Julian, som er en av seriens hovedfigurer, får en dokumentar laget om livet sitt i trailerparken Sunnyvale. Kamerateamet følger først og fremst Julian og hans venner Ricky og Bubbles, men følger også med på flere andre av de noe spesielle personene i parken. Hovedplottet i serien er Julian og Rickys mange forsøk på å tjene seg rike ved hjelp av illegale metoder, primært dyrking av marihuana, men også annen småkriminalitet. Bubbles er mer tilbakeholden, men trår gjerne til der det er behov. Andre sentrale karakterer er Cory og Trevor, to mindre smarte fyrer i 20-årene som alltid opptrer sammen og nærmest behandles som en enhet. De utnyttes gjerne av Julian og Ricky for å gjøre drittjobbene deres, noe som sjelden viser seg å være særlig lurt sett hen til deres begrensede hjernekapasitet. Andre som kan nevnes er Rickys til-og-fra-kjæreste Lucy, deres datter Trinity (det hintes imidlertid flere ganger om at det egentlig er Julian som er faren) og Lucys venninne Sarah. Andre bi-figurer i serien er den parodiske rapperen J-Roc og hans crew, og Rickys trygdesnyltende far Ray.
Julians og Rickys hovedmotstandere er Jim Lahey, som er oppsynsmann i parken, og hans assistent Randy. Lahey avskyr Julian og Ricky, og gjør alt han kan for at de skal havne i fengsel. Hans egne alkoholproblemer gjør imidlertid at han sjelden lykkes i sine foretagender. Selv om Lahey og Randy er hovedfiendene til Julian og Ricky, har det skjedd ved flere anledninger at de har samarbeidet, ettersom Julian, som er hjernen av de to, innser at Lahey er bedre enn alternativet, nemlig en mer k-ompetent oppsynsmann.
Julian og Rickys hovedmål er å tjene så mye penger på kriminalitet at de kan pensjonere seg. Dette går imidlertid sjelden etter planen, og det sedvanlige ved hver sesongavslutning er at gutta bures inne, for så å slippe ut i starten av neste sesong.


== Referanser ==


== Eksterne lenker ==
Offisielt nettsted 
(en) Trailer Park Boys – galleri av bilder, video eller lyd på Commons 
(en) Trailer Park Boys på Internet Movie Database 
(no) Trailer Park Boys hos Filmfront 
(en) Trailer Park Boys på Rotten Tomatoes
Klinometer

Et klinometer, inklinometer  eller helningsmåler er et instrument for å måle vinkler i vertikalplanet. 
Instrumentet kan brukes til å måle blant annet:

Skips krenging.
Helningsvinkler på bergartslag.
Høyder på trær og bygninger.
Utgangsvinkel på artilleriFor å beregne høyden av et objekt, som f.eks. et tre eller en flaggstang, ved hjelp av klinometer og målebånd, kan denne formelen brukes:
H = ((l*tan v)+a) der
v er vinkel som avlest på klinometeret.
l er horisontal avstand til objektet
a er avstand fra siktepunktet vertikalt ned til bakken.
H er objektets høyde.
Under grottekartlegging brukes klinometer for å måle helningen på grottegangen. Norsk Grotteforbund har laget et hjelpeskjema for å kalibrere klinometer (og kompass og målebånd).


== Referanser ==
Electrola

Electrola er et plateselskap grunnlagt i Tyskland i 1925 av The Grammophone Co. Ltd. som et motstykke til deres britiske merke His Master's Voice. 
I 1931 startet et samarbeid med Carl Lindström AG som senere ble kjøpt av  Columbia Grammophone Company. Samme år ble The Grammophone Company og Columbia Grammophone Company slått sammen til Electrical & Musical Industries EMI. I Tyskland ble selskapet først kalt «Lindström-Electrola» men fra 1972 ble navnet endret til EMI Electrola GmbH. 
Etter 2002 er merket en del av «Capitol Division» i EMI Music Germany GmbH & CoKG.
Taubanetilsynet

Taubanetilsynet var en norsk statlig virksomhet som ble utøvd av det private selskapet Det Norske Veritas på oppdrag fra Samferdselsdepartementet. Virksomheten bestod i:

å fastlegge standardvilkår for bygging og drift av taubaner, kabelbaner, skitrekk, etc, samt sørge for at norske krav er ájour med den tekniske utviklingen både nasjonalt og internasjonalt;
å bidra til å heve den generelle kompetanse, ansvarsfølelse og status hos driftspersonellet;
å følge opp gjennom besiktelser hos og rapporter fra konsesjonshaverne at disse ivaretar sitt sikkerhetsansvar;
å innhente opplysninger om hendelser av betydning for sikkerheten og informere konsesjonshaverne om viktige sikkerhetsmessige forhold, samt legge til rette kurs for taubane- og kabelbanepersonell;
å videreutvikle Taubanetilsynet slik at det alltid er kostnadseffektivt og tidsmessig i forhold til den generelle utvikling innenfor offentlig regulering av sikkerhet i Norge;
å være disponibel som fagkyndig konsulent i taubane- og kabelbanerelaterte spørsmål for Samferdselsdepartementet og konsesjonsmyndighetene for taubaner;
å drive sin virksomhet slik at det ved siden av å ivareta myndighetenes og allmennhetens behov også oppleves som et verdifullt fagmiljø av taubanebransjen.Taubanetilsynet var organisert i Avdeling for myndighetsoppdrag i Det Norske Veritas Certification AS, sammen med blant annet Park- og tivolitilsynet og en del andre mindre DNV-tjenester. Virksomheten var selvfinansierende, ved at konsesjonshaverne for taubaner dekket tilsynets utgifter. Oppgavene ble overført til Statens jernbanetilsyn fra 1. januar 2012.


== Eksterne lenker ==
Taubanetilsynet
Trafikksikkerhet

Trafikksikkerhet omfatter  metoder og tiltak for å redusere risikoen for at en person skades eller drepes i trafikken. På verdensbasis dør rundt 1,3 millioner mennesker hvert år grunnet trafikkulykker.


== Se også ==
Trafikksikkerhet i Norge


== Eksterne lenker ==
WHO om Road traffic injuries (engelsk)
Norges Grunnlov § 100

§ 100 i Norges Grunnlov sikrer at alle har rett til ytringsfrihet og rett til tilgang til offentlig informasjon.
Paragrafen hadde stått uendret fra vedtagelsen i 1814 og frem til 2004. I september 2004 ble det foretatt omfattende endringer av paragrafen.Paragrafen ble sist endret 2. februar 2006 sammen med en rekke andre paragrafer. Endringene bestod i endring av språkform.


== Paragrafens nåværende tekst ==
Ytringsfrihet bør finne sted.Ingen kan holdes rettslig ansvarlig for å ha meddelt eller mottatt opplysninger, ideer og budskap med mindre det lar seg forsvare holdt opp imot ytringsfrihetens begrunnelse i sannhetssøken, demokrati og individets frie meningsdannelse. Det rettslige ansvar bør være foreskrevet i lov.
Frimodige ytringer om statsstyret og hvilken som helst annen gjenstand er tillatt for enhver. Det kan bare settes klart definerte grenser for denne rett der særlig tungtveiende hensyn gjør det forsvarlig holdt opp imot ytringsfrihetens begrunnelser.
Forhåndssensur og andre forebyggende forholdsregler kan ikke benyttes med mindre det er nødvendig for å beskytte barn og unge mot skadelig påvirkning fra levende bilder. Brevsensur kan ikke settes i verk utenfor anstalter.
Enhver har rett til innsyn i statens og kommunenes dokumenter og til å følge forhandlingene i rettsmøter og folkevalgte organer. Det kan i lov fastsettes begrensninger i denne rett ut fra hensyn til personvern og av andre tungtveiende grunner.
Det påligger statens myndigheter å legge forholdene til rette for en åpen og opplyst offentlig samtale.


== Paragrafens originaltekst i Grunnloven av 17. mai 1814 ==
Trykkefrihed bør finde Sted. 
Ingen kan straffes for noget Skrift af hvad Indhold det end maatte være, som han har ladet trykke eller udgive, medmindre han forsætligen og aabenbar enten selv har viist, eller tilskyndet andre til Ulydighed mod Lovene, Ringeagt mod Religionen, Sædelighed eller de constitutionelle Magter, Modstand mod disses Befalinger, eller fremført falske og ærekrænkende Beskyldninger mod nogen. 
Frimodige Yttringer om Statsstyrelsen og hvilkensomhelst anden Gjenstand ere Enhver tilladte.


== Litteratur ==
NOU 1999: 27 Ytringsfrihed bør finde Sted


== Referanser ==


== Eksterne lenker ==
Grunnloven § 100
Ytringsfrihet med begrensninger, artikkel hos Norgeshistorie.no
Ytringsfriheten og enigheten i 1814, artikkel hos Norgeshistorie.no
Maksimum break

Maksimum break er et uttrykk som brukes i snooker når en spiller har oppnådd det maksimale antall poeng som kan scores i løpet av et parti (frame).
Normalt er det maksimale antall poeng som kan oppnås 147 (15 røde, 15 sorte og deretter de seks fargede kulene). Ronnie O'Sullivan er spilleren som har flest maksimum breaks i karrieren med 15, Stephen Hendry er på andreplass med 11. Steve Davis var den første som klarte et maksimum break i en offisiell TV-sendt turnering i 1982 og året etter i 1983, ble Cliff Thorburn den første som klarte et maksimum break i VM. Det har kun skjedd en gang at man har hatt to maksimum breaks i en rangeringsturnering. Det var i VM 2008 med Ronnie O'Sullivan og Allister Carter.
De fem raskeste maksimum break i historien har Ronnie O'Sullivan, det raskeste på 5 minutter og 20 sekunder. Dette skjedde i VM i 1997. James Wattana har den sjette raskeste 147-serien med 7 minutter og 9 sekunder fra 1992.
I profesjonelle turneringer er det vanlig med store pengepremier for den spilleren som klarer å gjøre et maksimum break. Frem til 2010/2011-sesongen var det vanlig i VM med £147 000 i premie for maksimum break.


== Maksimum break over 147 ==
Dersom en spiller gjør et feilstøt mens alle de 15 røde kulene fremdeles er på bordet slik at det blir dømt free ball, kan dette gi mulighet for å oppnå mer enn 147 poeng. Den innkommende spilleren kan da nominere en fritt valgt kule av annen farge som rød, og dersom han senker denne, kan han senke en farget ball, før han spiller på de resterende 15 røde. Dette gjør at en spiller kan senke 16 røde og 16 sorte før han senker de seks fargede. Teoretisk kan man da få 155 poeng.
Den eneste spilleren som har klart over 147 i en offisiell turnering er Jamie Burnett som klarte 148 i 2004. Tony Drago fikk 149 poeng i en uoffisiell turnering i 1998 og dette er registrert som verdensrekord i Guinness rekordbok. Jamie Cope skal ha klart 155 poeng på trening i 2005.


== Eksterne lenker ==
Video av de tre raskeste 147-seriene av Ronnie O'Sullivan.

1997: 5 minutter og 20 sekunder (video)
2003: 6 minutter  og 30 sekunder (video)
2001: 6 minutter og 36 sekunder (video)
JDAM

Joint Direct Attack Munition (JDAM) er et tilleggsett som omdanner enkle gravitasjonsbomber til «smarte bomber». Bomber utstyrt med JDAM styres mot målet ved et treghetsnavigasjonssystem, supplert ved en GPS mottaker for økt nøyaktighet. JDAM gir en rekkevidde på inntil 15 nautiske mil fra utløsningspunktet. JDAM gir svært stor nøyaktighet for en rimelig pris (ca. 21 tusen US dollar pr bombe), presisjon er mellom 10-30 meter.
JDAM er utviklet i fellesskap for USAF og US Navy og leveres også til et antall land, blant de Norge. Det er våpenprodusenten Boeing som produserer JDAM.


== Eksterne lenker ==
Omfattende oversikt over utviklingen av JDAM (engelsk)
Snurrepiperier

Snurrepiperier (fra lavtysk: «verdiløse saker») er et gammelt uttrykk for noen sært utformede gjenstander fra «gamle dager». Uttrykket var i ferd med å gå ut av norsk språk, inntil det ble brukt i tittelen på en programserie i NRK-TV: Antikviteter & snurrepiperier (1994-2002), hvor en fant fram saker og ting som kunne virke som rare for mennesker av i dag. Snurrepiperiene var vanligvis konstruert av en ildsjel som syntes at alle burde se behovet for disse. Tingene er ofte godt tenkt, men utviklingen har vanligvis gått en annen vei. Mange er også havnet i kategorien kuriosa.
Til kategorien hører også store ting som verdensur med tablåer av marionettfigurer, og dampfløyteorgel. I dag ser vi at mange viktige ting fra tidlig utvikling av tekniske apparater kan bli snurrepiperier. Her kan nevnes:

bilhorn med gummiluftblære
krystallradiomottakere
hjemmedatamaskiner med egen mono-kassettspiller
mobiltelefoner med ryggsekk
nummerskivetelefon med trykknapper


== Referanser ==
Davis-Monthan Air Force Base

Davis-Monthan Air Force Base er en av det amerikanske flyvåpenets flystasjoner. Den ligger ved Tucson i Arizona og er hjemmebase for 355th Fighter Wing som utdanner A-10- og OA-10-piloter. 
Flystasjonen er oppkalt etter sekondløytnantene Samuel H. Davis og Oscar Monthan.


== Eksterne lenker ==
(en) Offisielt nettsted 
(en) Davis-Monthan Air Force Base – kategori av bilder, video eller lyd på Commons 
Davis-Monthan AFB page at GlobalSecurity.org (en)
Dyess Air Force Base

Dyess Air Force Base er en av det amerikanske flyvåpenets flystasjoner, og ligger 8 km sørvest for Abilene i Texas. Den er hjemmebase for B-1B Lancer-bombefly. 
Flystasjonen er oppkalt etter oberstløytnant William E. Dyess.


== Eksterne lenker ==
Dyess AFB profile from globalsecurity.org (en)
Profile from The Center for Land Use Interpretation (en)
Edwards Air Force Base

Edwards Air Force Base (IATA: EDW, ICAO: KEDW) er en av det amerikanske flyvåpenets flybaser, og ligger på grensen mellom Kern County og Los Angeles County i California. Den er en viktig flybase for testflyvninger, og var et av stedene som ble benyttet som landingsbane av den amerikanske romfergen. Flybasen ble etablert i 1933.
Flystasjonen er oppkalt etter testpiloten Glen Edwards. Stasjonen ligger 703 moh.


== Referanser ==


== Eksterne lenker ==
(en) Offisielt nettsted 
(en) Edwards Air Force Base – kategori av bilder, video eller lyd på Commons 
(en) Edwards Air Force Base – galleri av bilder, video eller lyd på Commons 
GlobalSecurity.org (en)
Documentary film about 'First Citizen of Edwards' Florence Pancho Barnes (en)
Eglin Air Force Base

Eglin Air Force Base er en av det amerikanske flyvåpens flystasjoner, og ligger rett ved Valparaiso i Florida. Den er en av verdens største flyplasser, og er hjem for nærmere 50 avdelinger innenfor det amerikanske flyvåpen. Basen dekker et landområde på 1 875 km².
Flystasjonen er oppkalt etter oberstløytnant Frederick I. Eglin.


== Eksterne lenker ==
Eglin flystasjon (en)
Eglin information (en)
Eglin history (en)
Eielson Air Force Base

Eielson Air Force Base er en av det amerikanske flyvåpenets flystasjoner, og ligger ved Fairbanks i Alaska. Flystasjonen er base for 354th Fighter Wing som flyr F-16 Fighting Falcon og A-10 Thunderbolt II.
Flystasjonen er oppkalt etter Carl Benjamin Eielson.


== Eksterne lenker ==
(en) Offisielt nettsted 
(en) Eielson Air Force Base – kategori av bilder, video eller lyd på Commons BRAC 2005: Closings, Realignments to Reshape Infrastructure (en)
168th Air Refueling Wing (official site) (en)
"A Tale of Two Airplanes" by Kingdon R. Hawes (en)
Ellsworth Air Force Base

Ellsworth Air Force Base er en av det amerikanske flyvåpens flystasjoner, og ligger 11 km øst for Rapid City i Sør-Dakota. Basen er hjem til bombefly av typen B-1B Lancer.
Flystasjonen er oppkalt etter brigadegeneral Richard E. Ellsworth.


== Eksterne lenker ==
(en) Offisielt nettsted 
(en) Ellsworth Air Force Base – kategori av bilder, video eller lyd på Commons
Elmendorf Air Force Base

Elmendorf Air Force Base er en av det amerikanske flyvåpens flystasjoner, og ligger ved Anchorage i Alaska. Basen er Alaskas største.
Flystasjonen er oppkalt etter kaptein Hugh M. Elmendorf.
F. E. Warren Air Force Base

F. E. Warren Air Force Base er en av det amerikanske flyvåpenets flystasjoner, og ligger ved Cheyenne i Wyoming.
Flystasjonen er oppkalt etter guvernør og senator Francis E. Warren.


== Eksterne lenker ==
(en) Offisielt nettsted 
(en) Francis E. Warren Air Force Base – kategori av bilder, video eller lyd på Commons
Fairchild Air Force Base

Fairchild Air Force Base er en av det amerikanske flyvåpenets flystasjoner. Den ligger i Spokane County i Washington. Den er mest kjent for sitt formidable arsenal av atomvåpen. Dette ble bygget opp under den kalde krigen som et ledd i terrorbalansen. Opp gjennom årene var basen hjem for B-29, B-36, B-52 Stratofortress, KC-135 Stratotanker, og Atlas ICBMer. I tiår var minst seks B-52H bombefly med 20 ALCM kjernefysiske krysserraketter, B61 kjernefysiske bomber og SRAM kjernefysiske raketter med kort rekkevidde i 24 timers beredskap som en del av USAs kjernefysiske trussel innenfor Mutual Assured Destruction (MAD)-strategien.
Fra 1987 har basen blitt nedbygget og bombeflyene flyttet til Minot Air Force Base i Nord-Dakota. Nå er Fairchild base for tankfly som dekker behovet på vestkysten av USA.
Flystasjonen er oppkalt etter general Muir S. Fairchild.


== Eksterne lenker ==
Fairchild AFB, public webpage (en)